CELEX: 62016TA0827
Language: lt
Date: 2018-11-08 00:00:00
Title: Byla T-827/16: 2018 m. lapkričio 8 d. Bendrojo Teismo sprendimas byloje QB / ECB (Viešoji tarnyba — ECB darbuotojai — Vertinimo procedūra — (2015 m.) tarnybinės veiklos vertinimo ataskaita — Galimybė vertinimo pokalbyje dalyvauti kartu su profesinės sąjungos atstovu — Vertintojo objektyvumo ir nešališkumo taisyklių pažeidimas — Atlyginimas — Sprendimas, kuriuo atsisakoma padidinti darbo užmokestį — Įrodymų priimtinumas — Darbuotojo ir jo „ugdančiojo vadovo“ elektroninis susirašinėjimas iš darbinės elektroninio pašto dėžutės — Atsakomybė)

14.1.2019   
            
            
               LT
            
            
               Europos Sąjungos oficialusis leidinys
            
            
               C 16/39
            
         
      2018 m. lapkričio 8 d. Bendrojo Teismo sprendimas byloje QB / ECB
      
      (Byla T-827/16) (1)
      
      ((Viešoji tarnyba - ECB darbuotojai - Vertinimo procedūra - (2015 m.) tarnybinės veiklos vertinimo ataskaita - Galimybė vertinimo pokalbyje dalyvauti kartu su profesinės sąjungos atstovu - Vertintojo objektyvumo ir nešališkumo taisyklių pažeidimas - Atlyginimas - Sprendimas, kuriuo atsisakoma padidinti darbo užmokestį - Įrodymų priimtinumas - Darbuotojo ir jo „ugdančiojo vadovo“ elektroninis susirašinėjimas iš darbinės elektroninio pašto dėžutės - Atsakomybė))
      (2019/C 16/47)
      Proceso kalba: prancūzų
      
         Šalys
      
      
         Ieškovė: QB, atstovaujama advokato L. Levi
      
         Atsakovas: Europos Centrinis Bankas, atstovaujamas F. von Lindeiner ir B. Ehlers, padedamų advokato de B. Wägenbaur
      
         Dalykas
      
      Pagal Europos Sąjungos Teisingumo Teismo statuto 50a straipsnį ir Protokolo dėl Europos centrinių bankų sistemos ir ECB statuto, pridėto prie ESS ir SESV, 36.2 straipsnį pateikto prašymo, pirma, panaikinti ieškovės vertinimo už 2015 m. ataskaitą ir 2015 m. gruodžio 15 d. ECB sprendimą, kuriuo atsisakyta padidinti jos darbo užmokestį, ir, jei reikia, panaikinti 2016 m. gegužės 2 d. ir rugsėjo 15 d. ECB sprendimus, kuriais atmetamas atitinkamai ieškovės administracinis prašymas dėl peržiūros ir skundas ir, antra, atlyginti ieškovės tariamai patirtą žalą.
      
         Rezoliucinė dalis
      
      
                  1.
               
               
                  Panaikinti QB vertinimo ataskaitą dėl 2015 m. vertinimo procedūros ir Europos Centrinio Banko (ECB) 2015 m. gruodžio 15 d. sprendimą, kuriuo atsisakoma QB padidinti darbo užmokestį.
               
            
                  2.
               
               
                  Atmesti likusią ieškinio dalį.
               
            
                  3.
               
               
                  ECB padengia savo ir QB patirtas bylinėjimosi išlaidas.
               
            
         (1)  OL C 22, 2017 1 23.